CELEX: 62014CN0540
Language: hr
Date: 2014-11-27 00:00:00
Title: Predmet C-540/14 P: Žalba koju je 26. rujna 2014. podnio DK Recycling und Roheisen GmbH protiv presude Općeg suda (peto vijeće) donesene 27. studenoga 2014. u predmetu T-630/13, DK Recycling und Roheisen GmbH protiv Europske komisije

26.1.2015   
            
            
               HR
            
            
               Službeni list Europske unije
            
            
               C 26/21
            
         Žalba koju je 26. rujna 2014. podnio DK Recycling und Roheisen GmbH protiv presude Općeg suda (peto vijeće) donesene 27. studenoga 2014. u predmetu T-630/13, DK Recycling und Roheisen GmbH protiv Europske komisije
   (Predmet C-540/14 P)
   (2015/C 026/26)
   Jezik postupka: njemački
   
      Stranke
   
   
      Žalitelj: DK Recycling und Roheisen GmbH (zastupnici: S. Altenschmidt i P.-A. Schütter, Rechtsanwälte)
   
      Druga stranka u postupku: Europska komisija
   
      Žalbeni zahtjev
   
   Žalitelj od Suda zahtjeva da
   
               1.
            
            
               ukine presudu Općeg suda od 26. rujna 2014. u predmetu T-630/13, u dijelu u kojem se u točki 2. izreke tužba u preostalom dijelu odbija;
            
         
               2.
            
            
               u cijelosti usvoji prvi tužbeni razlog u prvostupanjskom postupku, koji se odnosi na poništenje članka 1. stavka 1. Odluke Komisije 2013/44/EU od 5. rujna 2013. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (priopćeno pod brojem dokumenta C (2013) 5666) (1) u dijelu u kojem se na popise postrojenja obuhvaćenih Direktivom 2003/87/EZ odbija uvrstiti postrojenja popisana u Prilogu I. točki A ove odluke koja imaju oznake postrojenja DE000000000001320 i DE-new-14220-0045, a koje je Njemačka dostavila Komisiji na temelju članka 11. stavka 1. Direktive 2003/87/EZ, te odgovarajuće preliminarne godišnje količine emisijskih jedinica besplatno dodijeljene tim postrojenjima;
            
         
               3.
            
            
               podredno, ukine presudu navedenu u točki 1. žalbenog zahtjeva i predmet vrati na ponovno odlučivanje Općem sudu;
            
         
               4.
            
            
               naloži Komisiji snošenje troškova.
            
         
      Žalbeni razlozi i glavni argumenti
   
   Žalitelj prigovara zbog povrede prava Unije u smislu članka 58. stavka 1. druge rečenice trećeg slučaja Statuta Suda Europske unije. Opći sud je povrijedio temeljna prava i načelo proporcionalnosti smatrajući odluku Komisije da odbije dodjelu besplatnih emisijskih jedinica na temelju klauzule promijenjenih okolnosti u nekoj državi članici sukladnom pravu Unije . Pobijana presuda je žalitelju povrijedila prava iz članaka 16. i 17. Povelje Europske unije o temeljnim pravima.
   Žalitelj u žalbi u odnosu na istaknute žalbene razloge navodi da Komisija prilikom donošenja pravila o dodjeli besplatnih emisijskih jedinica u Odluci 2011/278/EU nije predvidjela dovoljnu zaštitu temeljnih prava pojedinca. Besplatna dodjela emisijskih jedinica prema Odluci 2011/278/EU provodi se pomoću standardnih čimbenika izračuna. Ta odluka ne sadrži nikakvo pravilo koje bi omogućilo dodatnu dodjelu besplatnih emisijskih jedinica u slučajevima kada bi dodjela uz primjenu standardnih čimbenika izračuna dovela do prekomjernog opterećenja ili pretjeranih teškoća.
   Odbijanjem tužbe povrijeđena su temeljna prava iz Povelje te načelo proporcionalnosti. Opći sud je uzeo u obzir samo uobičajeni utjecaj opterećenja u sustavu trgovanja emisijama i režimu dodjele prema Odluci 2011/278/EU. Protivno sudskoj praksi Suda, Opći sud je potpuno zanemario nužnu pojedinačnu zaštitu temeljnih prava žalitelja.
   
      (1)  SL L 240, str. 27.